Valitus, jonka Ghada Mhana on tehnyt 27.9.2024 unionin yleisen tuomioistuimen (laajennettu yhdeksäs jaosto) asiassa T-207/22, Mhana v. neuvosto, 17.7.2024 antamasta tuomiosta
(Asia C-637/24 P)
Oikeudenkäyntikieli: ranska
Asianosaiset
Valittaja: Ghada Mhana (edustajat: T. Bontinck, M. Brésart ja G. Karouni, avocats)
Muu osapuoli: Euroopan unionin neuvosto
Vaatimukset
Valittaja vaatii, että unionin tuomioistuin
kumoaa unionin yleisen tuomioistuimen 17.7.2024 asiassa T-207/22 antaman tuomion (jäljempänä valituksenalainen tuomio; EU:T:2024:496), myös siltä osin kuin se velvoitti valittajan vastaamaan omista oikeudenkäyntikuluistaan ja korvaamaan neuvoston oikeudenkäyntikulut
ratkaisee pääasian ja kumoaa riidanalaiset päätökset siltä osin kuin niissä otetaan valittajan nimi seuraaviin toimiin liitettyihin luetteloihin ja pysytetään se niissä:
Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.2.2022 annettu neuvoston täytäntöönpanopäätös (YUTP) 2022/242 (EUVL 2022, L 40, s. 26) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.2.2022 annettu neuvoston täytäntöönpanoasetus (EU) 2022/237 (EUVL 2022, L 40, s. 6) ja
Syyrian tilanteen johdosta määrättävistä rajoittavista toimenpiteistä annetun päätöksen 2013/255/YUTP muuttamisesta 25.5.2023 annettu neuvoston päätös (YUTP) 2023/1035 (EUVL 2023, L 139, s. 49) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 25.5.2023 annettu neuvoston täytäntöönpanoasetus (EU) 2023/1027 (EUVL 2023, L 139, s. 1)
määrää SEUT 268 artiklan perusteella, että valittajalle on korvattava näiden toimien antamisesta aiheutunut vahinko
velvoittaa neuvoston korvaamaan oikeudenkäyntikulut molemmissa oikeusasteissa.
Oikeudelliset perusteet ja pääasialliset perustelut
Valituksensa tueksi valittaja esittää seuraavat valitusperusteet.
Ensimmäisessä valitusperusteessa valittaja väittää, että unionin yleinen tuomioistuin on tehnyt oikeudellisen virheen Syyrian tilanteen johdosta määrättävistä rajoittavista toimenpiteistä 31.5.2013 annetun neuvoston päätöksen 2013/255/YUTP1 27 artiklan 2 kohdan b alakohdassa ja 28 artiklan 2 kohdan b alakohdassa sekä Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annetun asetuksen (EU) N:o 36/2012
N:o 36/20122 15 artiklan 1 bis kohdan b alakohdassa tarkoitetun perheenjäsenyysperusteen tulkinnassa ja soveltamisessa katsoessaan, että mainittu peruste ei rajoitu kyseisten perheiden vaikutusvaltaisiin jäseniin.
Ensimmäisen valitusperusteen ensimmäisessä osassa valittaja väittää, että tällä tavoin tehty tulkinta on ristiriidassa lainsäätäjän tahdon ja Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 12.10.2015 annetun neuvoston päätöksen (YUTP) 2015/18361 johdanto-osan kanssa, jossa otettiin käyttöön edellä mainittu perheenjäsenyysperuste.
Ensimmäisen valitusperusteen toisessa osassa valittaja väittää lisäksi, että mainittu tulkinta on ristiriidassa suhteellisuusperiaatteen kanssa.
Toisessa valitusperusteessa valittaja väittää, että unionin yleinen tuomioistuin on tehnyt oikeudellisen virheen tulkitessaan ja soveltaessaan edellä mainittuun perheenjäsenyysperusteeseen perustuvan olettaman kumoamista.
Toisen valitusperusteen ensimmäisessä osassa valittaja väittää, että unionin yleisen tuomioistuimen tulkinnasta seuraa, että edellä mainittuun perheenjäsenyysperusteeseen perustuvaa olettamaa on mahdotonta kumota.
Toisen valitusperusteen toisessa osassa valittaja väittää, että unionin yleisen tuomioistuimen tulkinnalla rikotaan valittajan oikeutta perhe-elämään.
____________
1 EUVL 2013, L 147, s. 14.
1 EUVL 2012, L 16, s. 1.
1 EUVL 2015, L 266, s. 75.